प्रकृति के परम पुजारी, विलक्षण प्रतिभा के धनी, अनूठी सूझ-बूझ और दिगदिगन्त व्यापिनी दृष्टि वाले, भारतीय संस्कृति और साहित्य के उद्गाता, विविधता के धुरन्धर व्याख्याता, छायावादी युग में प्रगतिवाद तथा प्रकृतिवाद के प्रस्तोता, चन्द्रकुँवर बर्त्वाल का रचना-संसार, तीन लोक से न्यारा है। अद्भुत और विस्मित करने वाला। अपने मात्र अठ्ठाईस साल के जीवन में लिखने के बारह-तेरह वर्षों में, सात सौ से भी ऊपर कविताएँ, गीत, मुक्तक, निबंध आदि लिखकर कवि ने एक नया इतिहास रचा है। इतने सारे सन्दर्भो पर इनते सारे विषयों पर कवि ने अपनी कलम चलाई कि दाँतों तले अँगुलि दबाने पड़ती है।